ביוגרפיה.
נולדה במונטריאול, קנדה. היא הצעירה מבין ארבעת ילדיהם של סטפני ודוד עזריאלי. בעלת תואר B.A בסוציולוגיה ואנתרופולוגיה מ-Swarthmore College, משנת 1990, ותואר במשפטים (JD) מ-Vermont Law School, משנת 1993. עלתה לישראל בשנת 2000, ובין השנים 2000 - 2002, עבדה במשרד גורניצקי ושות', בטרם הצטרפה לקבוצת עזריאלי.
קריירה.
לפני שהתמנתה לתפקיד יושבת ראש קבוצת עזריאלי, עבדה עזריאלי ב-Canpro Investment Ltd, שהייתה אז זרוע הנדל"ן העסקי של המשפחה בצפון אמריקה, שם ניהלה את העסקים עד עלייתה לישראל בשנת 2000. בשנת 2006 החלה לכהן כדירקטורית בחברת גרנית הכרמל ובחברות הבנות שלה: טמבור, סונול, סופרגז ו-GES.
בשנת 2010 מונתה לסגנית יו"ר קבוצת עזריאלי, עם הנפקת החברה לציבור. בשנת 2014 החלה לכהן כיו"ר הקבוצה, ומונתה רשמית לתפקיד לאחר שאביה הלך לעולמו.
פילנתרופיה.
דנה עזריאלי היא יושבת ראש קרן עזריאלי (ישראל) וחברה בקרן עזריאלי (קנדה), עמותות פילנתרופיות התומכות בתוכניות חינוכיות, אוניברסיטאות, מכוני מחקר, מרכזים רפואיים ובתי חולים. ב-2004 ייסדה עזריאלי את "מכון עזריאלי להעצמה חינוכית" לנוער בחטיבות הביניים, שתומך ביותר מ-4,000 בני נוער ברחבי הארץ. מאז 2018, תוכנית זו מנוהלת ומופעלת על ידי בתי הספר של רשת "דרכא", שם מכהנת עזריאלי כדירקטורית.
ב-2017, תרמה קרן עזריאלי 50 מיליון דולר להקמת הפקולטה לרפואה של אוניברסיטת בר-אילן בצפת ואשר שמה נקרא על שם הקרן, הפקולטה לרפואה על שם עזריאלי.
ב-2021 תרמה הקרן שני מענקים למחקר רפואי, 40 מיליון ש"ח לחקר אוטיזם במרכז הלאומי לחקר אוטיזם, ו-50 מיליון דולר למכון ויצמן למדע, להקמת מכון עזריאלי לחקר המוח ומערכת העצבים.
בין השנים 2004–2010, כיהנה עזריאלי כיו"ר "קשר", עמותה התומכת במשפחות לילדים וצעירים עם מוגבלות. בין השנים 2007–2013 כיהנה כיו"ר חבר הנאמנים הבינלאומי של מכלל שנקר להנדסה ועיצוב. ב-2018 כיהנה עזריאלי כיו"ר הישראלית של האספה הכללית השנתית של הפדרציה היהודית בישראל.
עזריאלי עמדה בראש תחרות האדריכלות של אוניברסיטת תל אביב בשנת 2019, כחלק מתרומה של 75 מיליון ש"ח שהעניקה קרן עזריאלי להקמת בית הספר לאדריכלות על שם דוד עזריאלי באוניברסיטה. היא מכהנת בדירקטוריונים נוספים, ביניהם המועצה הבינלאומית של מכון ויצמן למדע, הוועד המנהל של אוניברסיטת תל אביב ומועצת המנהלים של ועידת התביעות.
חיים אישיים.
נשואה לדני חכים, לזוג שתי בנות.
סנח'ריב מלכי
אזור ביוגאוגרפי
אזור ביוגאוגרפי (בלטינית: Ecozone) הוא שם לכלל האזורים הביוגאוגרפים לאורך כדור הארץ, כשחלוקתם היא לרוב קשורה ליבשות לרוב בהתבסס על טקטוניקת הלוחות, אף שישנם גם אזורים ביוגאוגרפים ימיים. המונח ליחידה אקולוגית קטנה מהם הוא אזור ביולוגי (bioregion) ואחריו אזור אקולוגי. מספר חוקרים רואים במקווי מים מתוקים עם אגני ניקוז בולטים, שאינם זורמים לים גם יחידות דומות (Endorheic basin).
האזורים מכוונים לביוטות שלמות כשמונחים פחות רווחים כוללים את הזואוגאוגרפיה וממלכת צמחייה, אשר כיום נמדדים באותם אזורים ביוגאוגרפים.
ההבדל בין אזור ביוגאוגרפי לביומה הוא שביומה כוללת בתי גידול, אשר נמדדים על בסיס צורת חיים או הסתגלות אבולוציונית של בעלי חיים, פטריות, מיקרואורגניזמים וצמחים לאקלים, טיב הקרקע ועוד.
חלוקה.
הקרן העולמית לשימור חיות הבר מציגה 8 אזורים ביוגאוגרפים יבשתיים:
הקרן העולמית לשימור חיות הבר והחברה לשימור הטבע (The Nature Conservancy) מציגים גם 43 אזורים ביוגאוגרפים ימיים. עם זאת נפוץ יותר השימוש של ארגון "MEOW" ("Marine Ecoregions of the World") בו ישנם 12 אזורים ביוגאוגרפים ימיים, המקבילים מעט ליבשות:
קרדיומגליה
קרדיומגליה (לעיתים מכונת גם מגהקרדיה או מגלוקרדיה) היא מצב רפואי שבו הלב מוגדל, לכן המצב מכונה בדרך כ"לב מוגדל".
קרדיומגליה אינה מחלה, אלא מצב שיכול לנבוע ממגוון מחלות אחרות כמו השמנת יתר, יתר לחץ דם או מחלת לב איסכמית. קרדיומגליה יכולה להיות חמורה בתלות בחלק שמוגדל בלב. מחקרים אחרונים מצביעים על כך שקרדיומגליה קשורה לסיכון גבוה יותר למוות לבבי פתאומי.
סימנים וסימפטומים.
עבור אנשים רבים, הקרדיומגליה היא אסימפטומטית. עבור אחרים, אם הלב המוגדל מתחיל להשפיע על יכולתו של הגוף לשאוב דם ביעילות, עלולים להופיע תסמינים הקשורים לאי ספיקת לב, כולל:
גורמים.
הגורמים לקרדיומגליה אינם מובנים היטב ומקרים רבים של קרדיומגליה הם אידיופטיים (ללא סיבה ידועה). רוב המקרים הם מולדים, כתוצאה מיתר לחץ דם (הגדלה ברקמת הלב כדי לעמוד בלחצים הגבוהים) וכתוצאה ממחלת לב איסכמית (ירידה באספקת חמצן לרקמות הלב שמובילה לירידה בתפוקתם שגורמת לשאר הרקמות לגדול כדי לעמוד בהספק הנדרש).
גורמי סיכון נוספים:
פתופיזיולוגיה.
קרדיומגליה משפיע על מערכת הלב וכלי הדם וקשורה באופן הדוק לאי-ספיקת לב. בתוך הלב, סיבי השריר של רקמת שריר הלב גדלים בהתאם למאמץ, ככל שהם גדלים סיבי השריר מתקשים להתכווץ ביעילות ובכך נפגעת תפוקת הלב. ככל שהלב עובד קשה יותר חוטי האקטין והמיוזין בסרקומרחווים פחות חפיפה מה שמגדיל את גודל סיבי שריר הלב. אם יש פחות חפיפה של חוטי החלבון אקטין ומיוזין בתוך הסרקומרים של סיבי השריר, הם לא יוכלו למשוך ביעילות זה את זה. אם רקמת הלב (דפנות החדר השמאלי והימני) נעשית גדולה מדי ונמתחת יותר מדי, אז החוטים האלה לא יכולים למשוך ביעילות זה את זה כדי לקצר את סיבי השריר, ובכך להשפיע על מנגנון חוט ההזזה של הלב. אם סיבים אינם יכולים להתקצר כראוי, והלב אינו יכול להתכווץ כראוי, אזי לא ניתן לשאוב דם ביעילות לריאות כדי לחמצן מחדש ולגוף כדי לספק חמצן לרקמות העבודה של הגוף.
בנוסף, מטופל הסובל מלב מוגדל נמצא בסיכון גבוה יותר ליצירת קרישי דם בלב. קרישים אלו יכולים לנדוד ברחבי הגוף דרך מחזור הדם, ליצור חסימות אשר יקשו על רקמות לקבל את אספקת הדם והחמצן הדרושים להם ולגרום למחלות נוספות.
אבחנה.
ישנן מגוון שיטות ובדיקות המשמות לאבחון לב מוגדל. תוצאות הבדיקות יכולות לשמש גם כדי לראות באיזו יעילות הלב עובד, לקבוע אלו מחדרי הלב מוגדל, לחפש עדויות להתקפי לב קודמים ולקבוע האם המטופל סובל ממחלת לב מולדת.
סיווג.
סיווג קרדיומגליה יכול להתבצע בהתאם למיקום המוגדל בלב או לפי מבנה החלק המוגדל.
ישנם גם תת-סוגים ספציפיים נוספים. תסמונת הלב האתלטי (מצב לא פתולוגי נפוץ ברפואת ספורט בו נצפה לב מוגדל ודופק במנוחה נמוך מהרגיל אצל ספורטאים) לדוגמה:
סיווג לפי מבנה החלק המוגדל.
קרדיומיופתיה מורחבת היא הסוג הנפוץ ביותר של קרדיומגליה. במצב זה, הדפנות של החדר השמאלי ו/או הימני של הלב הופכים דקים ומתוחים. התוצאה היא לב מוגדל.
בשאר סוגי הקרדיומגליה, החדר השמאלי של הלב מתעבה בצורה חריגה (קרדיומיופתיה היפרטרופית).
טיפול.
עיקר הטיפול בקרדיומגליה הוא טיפול בגורמים שהובילו לקרדיומגליה, טיפול בסימפטומים של המצב וטיפול למניעת סיבוכים. הטיפולים כוללים שילוב של טיפול תרופתי והליכים רפואיים/כירורגים. להלן כמה מאפשרויות הטיפול עבור אנשים עם קרדיומגליה:
טיפול תרופתי
מכשור רפואי לוויסות קצב הלב
פרוצדורות כירורגיות
סיבוכים.
עבור חלק מן המטופלים קרדיומגליה היא מצב הפיך שיכול להיפתר מעצמו או על ידי טיפול. עבור מטופלים אחרים הקרדיומגליה איננה הפיכה, עם זאת, גילוי וטיפול מוקדם יכולים להאריך ולשפר את חייהם ולאפשר להם לחיות זמן רב עם קרדיומגליה.
הסיבוכים שייתכנו בקרדיומגליה מגוונים וכוללים:
מניעה.
היות שבמרבית המקרים הגדלת הלב היא תהליך בלתי הפיך, הטיפול הטוב ביותר הוא מניעה ואורח חיים בריא:
מוטי אילוביץ
מוטי אילוביץ (או בהגייה יידשית מאטי אילאוויטש) הוא זמר-יוצר חסידי, מלחין וגראמער אמריקאי.
ביוגרפיה.
קריירה מוזיקלית.
מוטי הלחין שירים לגדולי הזמרים בסוגת המוזיקה החסידית בהם: מוטי שטיינמץ, ליפא שמלצר, ישראל ורדיגר, שלומי גרטנר, שלמה טויסיג, אהרלה סמט, מיכאל שניצלר, עקיבא גורמן ועוד.
לחניו המפורסמים: בעריוועלע שהלחין למוטי שטיינמץ, האדרת והאמונה, בכל צער וצער.
ב-2015 מוטי הוציא את אלבום הבכורה שלו בשם מחשבות, רוב שירי האלבום מושרים בשפת היידיש.
את אלבומו השני תשע"ח השיק מוטי בשנת ה'תשע"ח (2018), את האלבום הפיק נפתלי משה שניצלר, והוא הופץ על ידי חברת ניגון מיוזיק. באלבום 10 יצירות בשפת היידיש.
בשנת 2019 השתתף באלבום טביעת אצבע - לחני ר' ישראל באדאנסקי, בהפקת נפתלי משה שניצלר עם הזמרים: שמילי אונגר, מנדי וייס, שלמה דסקל, מנחם מושקוביץ, אייזיק האניג, זאנוויל וויינברגר, יששכר גוטמן, יומי לאווי, דובי מייזלס, בני פרידמן, ליפא שמלצר, בערי וובר, מנדי הרשקוביץ, מונה רוזנבלום, אברומי ברקו, רובי בנט, משה לאופר, משה קרויס, יואלי דיקמן, מקהלת ידידים העולמית, מקהלת חברים ומקהלת שירה.
בשנת 2020 הוציא את אלבומו השלישי בשם רעיונות.
במהלך השנים הוציא מוטי קאברים ביידיש לשירים של זמרים ישראליים. בשנת 2020 הוציא ביחד עם מוישי שוורץ קאבר ביידיש לשירו של ישי ריבו, הלב שלי. בשנת 2021 הוציא יחד עם מנדי הרשקוביץ קאבר ביידיש לשירו של חנן בן ארי, שבורי לב. בשנת 2022 הוציא גרסת כיסוי ביידיש לשיר של שולי רנד עוקר הרים בשם ליל שישי.
ג'וש פארקר
ג'ושוע קווין סטנלי פארקר (באנגלית: Joshua Kevin Stanley Parker; נולד ב-1 בדצמבר 1990) הוא כדורגלן אנטיגואי המשחק בעמדת החלוץ.
קריירת מועדונים.